Publication: Magyar Közlöny
Issue: MK-2000-11 (Year: 2000, Number: 11)
Era: 1990-2004
Section: 3. számú melléklet a 3/2000. (II. 8.) KHVM rendelethez
Paragraph Index: 211

b) A Járműelektronikai mérések tartalma Egy a járműelektronika területén (is) alkalmazott digitális, programvezérelt berendezés vagy áramkör működésének vizsgálata és jellemző paramétereinek méréssel történő meghatározása. A méréseket az alábbi eszközök használatával kell elvégezni: — analóg és digitális kijelzésű multiméterek, — tárolós egy- vagy többcsatornás oszcilloszkópok, — függvénygenerátorok, — digitális számlálók és frekvenciamérők. 4.3. A szakmai vizsga egyes részei alóli felmentés feltételei — Felmenthető a szóbeli vizsga alól az a jelölt, aki az írásbeli és a gyakorlati vizsgán azonos eredményt ért el. (A szóbeli vizsga témaköreinek osztályzatait ebben az estben az írásbeli vizsga részeredményeinek alapján kell megállapítani.) — Felmenthető a szóbeli és az írásbeli vizsga alól az a jelölt, aki rokonszakmában már szakképesítéssel rendelkezik. — Felmentést kaphat egyes elméleti vizsgatémakörök alól az a jelölt, aki ezek követelményeit már köztes vizsga formájában teljesítette, és ezt igazolni tudja. — Felmentést kaphat egyes elméleti vizsgatémakörök alól a jelölt, ha javítóvizsgát tesz, és korábbi vizsga eredményét igazolni tudja. 4.4. A vizsga értékelése

Source: https://magyarkozlony.hu/hivatalos-lapok/4563be5038a49d3b21f2ddf1a3151ff553cb5dd0/dokumentumok/ccf894dc8009e157c1678f45bfeae4f8d62e1367/letoltes